Here is a page extracted from Wikipedia that may contain CSS, HTML, and a lot of unformatted text.

Title: Lucía Jiménez
Content: Lucía Jiménez Arranz (Segovia, 21 de noviembre de 1978) ye una actriz espanyola.

Biografía
Acudió ta clases de baile contemporanio, canto y entrepretación. En 1996, blincó enta la gran pantalla con a cinta La buena vida, de David Trueba; gracias a ixe primer papel consiguió una nominación ta es premios Goya como Millor Actriz Revelación.

En televisión se dio a conoixer con o papel de Silvia en os primers meses de Al salir de clase, serie de larga durata que estió tamién palanca ta muitos altros actors espanyols. Participó igualment en series menos conoixitas como  Jugar a matar u El cruce.

Continó en o cine con cintas como Una pareja perfecta, de Francesc Betriu; El arte de morir, de Álvaro Fernández Armero; Kasbah, de Mariano Barroso; No se lo digas a nadie, u Tinta roja, as dos d'o peruano Francisco Lombardi. 
    
Ya entratos en o sieglo XXI, Jiménez alterna o cine con o teatro. D'entre as suyas entrepretacions mas valuratas  bi ye a d'o suyo papel como Lucía en a cinta de Montxo Armendáriz, Silencio roto. Posteriorment rodó, entre altras, Ilegal, de José Antonio Villar; a cinta italiana Occhi di cristallo, de Eros Puglielli; y Los dos lados de la cama, segunda parti d'a exitosa El otro lado de la cama, de Emilio Martínez Lázaro. A versión teatral d'ista cinta contó con a entrepretación de Jiménez; per o suyo papel en ixe musical estió nominata ta lo premio Fotogramas de Plata como millor actriz de teatro.

En 2006 rodó en anglés The Kovak Box, de Daniel Monzón.

Tamién en teatro, Jiménez ha entrepretato a obra Cuento d'hibierno, de William Shakespeare, dirichita per Magüi Mira.

Filmografía

Cintas

Series de televisión

Cusiosidaz
 Ye chermana d'a cantant Rebeca Jiménez.
 Habió de practicar l'accento peruano ta la cinta Tinta roja.

Referencias

Vinclos externos
 Lucía Jiménez a la Internet Movie Database
 Bideoclip de Lucía Jiménez cantando a canción Gloomy Sunday - BSO de The Kovak Box

Actrices de Castiella y Leyón
Naixius de Segovia
1978 (naixencias)